Ako ste i sami ljubitelj festivala i koncerata, složit ćete se da gužve i čekanje u beskrajnim redovima pred šankovima ili štandovima za hranu mogu biti poprilično frustrirajući. Terraneo, glazbeni festival koji se održava od 7. do 9. kolovoza, odlučio je stati tome na kraj – posjetitelji će moći plaćati beskontaktnom festivalskom karticom, kako bi se cijeli proces ubrzao.

Ako ste i sami ljubitelj festivala i koncerata, složit ćete se da gužve i čekanje u beskrajnim redovima pred šankovima ili štandovima za hranu mogu biti poprilično frustrirajući. Terraneo, glazbeni festival koji se održava od 7. do 9. kolovoza, odlučio je stati tome na kraj – posjetitelji će moći plaćati beskontaktnom festivalskom karticom, kako bi se cijeli proces ubrzao.

Naime, po prvi puta jedan hrvatski festival uvodi plaćanje na ovaj način, čime Terraneo staje uz bok svjetskim festivalima, kao što su Roskilde, Sziget ili Wireless. Sva će se plaćanja na festivalskom prostoru obavljati posebnom festivalskom Terraneo karticom ili beskontaktnim MasterCard i Maestro karticama, jer je cijeli projekt nastao u suradnji s MasterCardom Europe, Erste Card Clubom i Erste bankom. Inače, za razliku od korištenja tokena, povrat neiskorištenog novca s kartice može se izvršiti, i to odmah nakon završetka festivala. Organizatori napominju kako se na ovaj način utječe i na sigurnost samih posjetitelja, jer sa sobom ne moraju nositi veće količine gotovine, čime se smanjuje mogućnost krađe.

Terraneo kartica

Sama kartica vizualno je prepoznatljiva proprietary kartica, a služi samo za plaćanje tijekom festivala. Posjetitelji ovogodišnjeg Terranea svoju će karticu moći kupiti na jednom od 16 punktova, koliko će ih biti na festivalskom prostoru, te u Terraneo kampu.

Da bi se kartica dopunila dodatnim sredstvima, bit će potrebno posjetiti Top up mjesta na festivalu. Uplate će se moći obavljati svim kreditnim i debitnim karticama, ali i gotovinom. Minimalni iznos potreban za aktiviranje kartice je 30 kuna, a maksimalno ograničenje iznosa na kartici je 2000 kuna.

Osvoji dvije ulaznice za Terraneo!